सिटीले जित्यो एफए कप
म्यानचेस्टर सिटीले शनिबार वेम्बलीमा भएको फाइनलमा छिमेकी म्यानचेस्टर युनाइटेडलाई पराजित गर्दै एफए कप जितेको छ । इल्कयी गुन्डोगनको २ गोलको मद्दतले म्यानचेस्टर डर्बीमा सिटी २–१ ले विजयी रह्यो ।
लन्डन — म्यानचेस्टर सिटीले शनिबार वेम्बलीमा भएको फाइनलमा छिमेकी म्यानचेस्टर युनाइटेडलाई पराजित गर्दै एफए कप जितेको छ । इल्कयी गुन्डोगनको २ गोलको मद्दतले म्यानचेस्टर डर्बीमा सिटी २–१ ले विजयी रह्यो ।गुन्डोगनले पहिलो मिनेटमै पहिलो गोल गरेपछि ५१ औं मिनेटमा दोस्रो गोल थपे । त्यसबीच युनाइटेडका ब्रुनो फर्नान्डेजले ३३ औं मिनेटमा पेनाल्टीबाट गोल गर्दै खेललाई बराबरीमा ल्याए । यो सिजन सिटीले जितेको यो दोस्रो ठूलो उपाधि हो । यस अगाडि सिटीले इंग्लिस प्रिमियर लिगको उपाधि जितेको थियो । अब सिटीसामु तेस्रो उपाधि जित्ने पनि अवसर छ । उसले युरोपेली च्याम्पियन्स लिगको फाइनलमा इन्टर मिलानको सामना गर्दैछ । 